 Jeremaya 25  Nke a bụ okwu ruru Jeremaya ntị banyere ndị Juda niile nafọ nke anọ nke ọchịchị Jehoyakim nwa Josaya, bụ eze Juda, ya bụ, nafọ mbụ nke ọchịchị Nebukadreza, bụ eze Babịlọn;bụ okwu Jeremaya onye amụma kwuru banyere ndị Juda niile nakwa banyere ndị niile bi na Jeruselem, sị:Malite nafọ nke iri na atọ nke ọchịchị Josaya nwa Emọn, bụ eze Juda, ruo taa, afọ iri abụọ na atọ a, okwu Jehova anọwo na-eru m ntị, m wee na-agwa unu okwu, na-ebili nisi ụtụtụ na-ekwu okwu, ma unu egeghị ntị.Jehova zitekwaara unu ndị ohu ya niile bụ ndị amụma, na-ebili nisi ụtụtụ na-ezite ha, ma unu egeghị ntị, unu atọghịkwa ntị nala wee gee ntị,ha na-asị, Biko, ka onye ọ bụla hapụ ụzọ ọjọọ ya na omume ọjọọ ya wee biri nala Jehova nyere unu na nna nna unu hà malite noge dị anya gara aga ruo nogologo oge na-abịa abịa.Unu esokwala chi ọzọ dị iche iche ka unu fee ha ofufe, kpọkwaara ha isiala, ka unu wee ghara iji ọrụ aka unu kpasuo m iwe, ka m wee ghara ime ka ọdachi dakwasị unu.Ma unu egeghị m ntị, ka Jehova kwuru, ka unu wee jiri ọrụ aka unu kpasuo m iwe, wee kpatara onwe unu ọdachi.Ya mere, nke a bụ ihe Jehova nke ụsụụ ndị agha kwuru, Ebe ọ bụ na unu erubeghị isi nihe m kwuru,lee, m ga-ezi ozi, m ga-akpọtakwa ezinụlọ niile si nebe ugwu, ka Jehova kwuru, zigara Nebukadreza eze Babịlọn, bụ ohu m, ozi, m ga-emekwa ka ha bịa buso ala a na ndị bi nime ya na mba ndị a niile gbara ya gburugburu agha; m ga-ebibi ha ma mee ka ha bụrụ ihe ijuanya na ihe a ga-afụrụ mkpọrọhịhị na ebe a ga-ala niyi ruo mgbe a na-akaghị aka.M ga-eme ka a ghara ịnụkwa olu aṅụrị na olu obi ụtọ netiti ha nakwa olu nwoke na-alụ nwaanyị ọhụrụ na olu nwaanyị a na-alụ ọhụrụ, ụda nkume igwe nri, meekwa ka a ghara ịhụkwa ìhè oriọna.Ala a dum ga-aghọ ebe a lara niyi na ihe ijuanya, mba ndị a ga-ejere eze Babịlọn ozi ruo afọ iri asaa.Ọ ga-erukwa na mgbe afọ iri asaa gasịrị, m ga-eme ka eze Babịlọn na mba ahụ, ya bụ, ala ndị Kaldia, zaa ajụjụ maka njehie ha, ka Jehova kwuru, m ga-emekwa ka ọ bụrụ ebe tọgbọrọ nefu ruo mgbe ebighị ebi.M ga-eme ka ihe niile m kwuru na m ga-eme ala ahụ mezuo nisi ya, ya bụ, ihe dum e dere nakwụkwọ a, nke Jeremaya buru amụma na a ga-eme mba dị iche iche.Nihi na ha onwe ha, ya bụ, ọtụtụ mba na ndị eze ukwu, erigbuwo ha dị ka ndị ohu; m ga-akwụ ha ụgwọ dị ka ihe ha mere si dị nakwa dị ka ọrụ aka ha si dị.Nihi na nke a bụ ihe Jehova bụ Chineke Izrel gwara m: Nara m iko mmanya a nke ọnụma m, meekwa ka mba niile m ga-eziga gị ṅụọ ya.Ha ga-aṅụ ya wee na-aṅagharị dị ka ndị ara na-agba nihi mma agha nke m na-eziga netiti ha.M wee nara Jehova iko ahụ wee mee ka mba niile Jehova zigara m ṅụọ mmanya dị na ya:ya bụ, Jeruselem na obodo ndị dị na Juda, tinyere ndị eze ya, ndị isi ya, iji mee ka ha bụrụ ebe a lara niyi, ihe ijuanya, ihe a ga-afụrụ mkpọrọhịhị na ihe a bụrụ ọnụ, dị nnọọ ka ọ dị taa;Fero bụ eze Ijipt na ndị na-ejere ya ozi na ndị o mere ndị isi na ndị ya niile;na ìgwè mmadụ dum gwara ọgwa, na ndị eze niile nke ala Ọz, na ndị eze niile nke ala ndị Filistia na Ashkelọn na Geza na Ekrọn na ndị fọdụrụ nAshdọd;Idọm na Moab na ụmụ Amọn;na ndị eze niile nke Taya na ndị eze niile nke Saịdọn na ndị eze nke agwaetiti dị nógbè oké osimiri;na Didan na Tima na Bọz na ndị niile na-akpụ ntutu dị nagba ntị abụọ ha;na ndị eze niile nke ndị Arab na ndị eze niile nke ìgwè mmadụ gwara ọgwa, bụ ndị bi nala ịkpa;na ndị eze niile nke Zimraị na ndị eze niile nke Ilam na ndị eze niile nke ndị Midia;na ndị eze niile nke ebe ugwu, ndị nọ nso na ndị nọ nebe dị anya, notu notu, na alaeze niile ọzọ nke ụwa bụ ndị dị nelu ala; eze Shishak ga-aṅụkwa ya mgbe ha ṅụchara.Sịkwa ha, Nke a bụ ihe Jehova nke ụsụụ ndị agha, bụ Chineke Izrel, kwuru: Ṅụọnụ ya, ṅụbiga ya ókè, gbọọkwanụ agbọ daa nala ka unu ghara inwe ike ibili nihi mma agha m na-ezite netiti unu.Ọ ga-erukwa na ọ bụrụ na ha ajụ ịnara gị iko ahụ wee ṅụọ mmanya dị nime ya, sị ha, Nke a bụ ihe Jehova nke ụsụụ ndị agha kwuru: Unu aghaghị ịṅụ ya.Nihi na, lee! ọ bụ nobodo a kpọkwasịrị aha m ka m ga-amalite iweta ọdachi, ò nwere otú unu ga-esi gbanahụ ntaramahụhụ?Gị onwe gị ga-eburu ha okwu ndị a namụma, sị ha, Jehova ga-esi nelu bigbọọ, ọ ga-esi nebe obibi ya dị nsọ mee ka a nụ olu ya. Ọ ghaghị ibigbọrọ ebe obibi ya. Ọ ga-eji oké olu bụọ abụ yiri nke ndị na-azọchapụta mmanya megide ndị niile bi nụwa.Mkpọtụ ga-eru nebe kasị anya nụwa, nihi na Jehova na mba niile ga-aba nikpe. Ọ ga-ekpe anụ ahụ niile ikpe. Ọ ga-enyefe ndị ajọ omume naka mma agha, ka Jehova kwuru.Nke a bụ ihe Jehova nke ụsụụ ndị agha kwuru, Lee! Ọdachi ga-esi notu mba ruo ná mba ọzọ, a ga-esikwa nime ime ụwa kpalie oké ifufe.Nụbọchị ahụ, ndị Jehova gburu ga-atọgbọrọ malite notu nsọtụ ụwa ruo na nsọtụ ọzọ nke ụwa. A gaghị akwara ha ákwá arịrị, a gaghịkwa achịkọta ha ma ọ bụ lie ha. Ha ga-aghọ nsị anụ nelu ala.Kwasienụ ákwá ike, unu ndị ọzụzụ atụrụ, tiekwanụ mkpu ákwá! Tụrụọnụ onwe unu nala, unu ndị bụ ndị ukwu netiti ìgwè atụrụ, nihi na ụbọchị a ga-egbu unu na ụbọchị a ga-achụsasị unu eruwo, unu ga-ada nala dị ka arịa dị oké ọnụ ahịa!Ndị ọzụzụ atụrụ enweghị ebe ha ga-agbaba, ndị bụ ndị ukwu netiti ìgwè atụrụ enweghịkwa otú ha ga-esi gbapụ.Geenụ ntị! Ndị ọzụzụ atụrụ na-eti mkpu, ndị bụ ndị ukwu netiti ìgwè atụrụ na-eti mkpu ákwá, nihi na Jehova na-ebibi ebe ịta nri ha.E mewokwa ka a ghara inwe ihe dị ndụ nebe obibi ndị udo dị nihi iwe dị ọkụ nke Jehova.Ọ pụtawo dị ka nwa ọdụm tojuru etoju nke si nọgba ya pụta, nihi na ala ha aghọwo ihe ijuanya nihi mma agha nke na-emesi ha ike nakwa nihi iwe ya dị ọkụ. 